Sokonių tvenkinys
54°35′46″ š. pl. 24°7′14″ r. ilg.﻿ / ﻿54.59611°š. pl. 24.12056°r. ilg.﻿ / 54.59611; 24.12056 Sokonių tvenkinys – tvenkinys Lietuvoje, Prienų rajone, 3,5 km į vakarus nuo Jiezno. Sudarytas užtvenkus V-2 upelį (Verknės intakas) 1,44 km nuo jo žiočių. Tvenkinio ilgis iš šiaurės į pietus – 0,93 km, plotis – iki 0,26 km. Altitudė 87,5 m. Krantai aukštoki. Aplinkui plyti dirbami laukai. Priešsroviui telkšo nedidelis (0,88 ha) tvenkinėlis, pasroviui, žemiau užtvankos, prasideda Nemuno kilpų regioninis parkas. Šalia įsikūręs Sokonių kaimas.